Aase Nordmo Løvberg

Aase Nordmo Løvberg (1923–2013)Nordnorges store operastjerne har gått bort Nordlys, nettutgaven, besøkt 27. januar 2013 var en norsk operasanger. I en årrekke sang hun med Jussi Björling ved Kungliga Operan i Stockholm, og hun har sunget under berømte dirigenter som Herbert von Karajan og Georg Solti.

Løvberg debuterte i Universitetets Aula i Oslo i 1948. Hennes operadebut fant sted på Nationaltheatret i 1952 som Imogen i Arne Eggens opera Cymbelin. Fra 1952 til 1970 var hun tilknyttet som sollist ved Kungliga Teatern (Kungliga Operan), i Stockholm. Gjennom hele sin sangkarriere var hun også en ettertraktet sollist ved andre operahus som Wiener Staatsoper og The Metropolitan Opera i New York.

Av utdrag fra den norske yrkeskarrieren, kan det nevnes at hun ble lektor ved Musikkonservatoriet i Oslo i 1970. Hun ble videre professor ved Norges musikkhøgskole i perioden 1973–1990 og var sjef ved Den norske opera fra 1978–1981.

 Priser og utmerkelser 
Løvberg ble utnevnt til ridder av 1. klasse av St. Olavs orden i 1957 og til kommandør i 1981. Hun var også Kommandør av Nordstjerneordenen i Sverige, ridder av belgiske Leopold IIs ordenHvem er Hvem? 1973 og stormester av den nederlandske Oranje-Nassau-ordenen.

Hun mottok Harriett Cohens gullmedalje i 1958,Hvem er Hvem? 1994 Petter Dass-medaljen i 1978, Lindemanprisen, Lofotpostens kulturpris, Norprofilprisen, Purpurneseordenen og var æresmedlem av Drottningholms slottsteater. Etter å ha avsluttet sin yrkesaktive karriere, fikk hun Gammleng-prisen i klassen veteran i 2000. Det er også reist en statue av henne i Målselv.

Hun var gift to ganger: Første gang i 1947 med Gunnar Eilert Løvberg, og andre gang i 1976 med Børt-Erik Thoresen.

 Referanser 

 Litteratur 


 Eksterne lenker 



  Biografi (NRK Klassisk)
 Hyller verdensstjerne med storslått konsert, Nordlys, 10. juni 2023

Kategori:Norske operasangere
Kategori:Sopraner
Kategori:Norske musikkprofessorer
Kategori:Kommandører av St. Olavs Orden
Kategori:Personer fra Målselv kommune
Kategori:Personer tilknyttet Den Norske Opera & Ballett